text: Aviser i oplagskrise
  17 august 2011 kl. 12.32
  Langt de fleste aviser har mistet læsere. Kun få har haft fremgang - blandt dem er Horsens Folkeblad.
   
  Det elendige sommervejr fik ikke danskerne til at købe flere aviser. Tværtimod.
  Juli 2011 blev et historisk lavpunkt: Ingen aviser formåede at sælge flere end 100.000 eksemplarer i gennemsnit på hverdage.
  Det viser de seneste udgivererklæringer fra Dansk Oplagskontrol.
  For de lokale og regionale aviser i Sydjylland er det også gået skidt - med én undtagelse: Horsens Folkeblad.
  Avisens oplag i juli var større end i juli sidste år - omend beskedent:
  Fra 13.007 sidste år til 13.484 i år.
  Størst i Sydjylland er JydskeVestkysten, selvom avisen er gået tilbage fra 60.440 i juli sidste år til 58.658 i år.
  Vejle Amts Folkeblad/Fredericia Dagblad har et oplag på 15.426, mod 16.450 sidste år.
  Jyllands-Posten bevarer førstepladsen med et oplag på 99.032 - et fald på 3,4 procent i forhold til samme måned sidste år.
  Sammenligner man med juni 2010 er Ekstra Bladet hårdest ramt målt på faktiske tal.
  Der blev langet 11.717 færre eksemplarer af avisen over disken i juli i år. 
  På tredjepladsen over aviser med størst oplagsfald er Børsen.
  